Biosfera erreserba

Biosfera erreserba, UNESCOk planetako habitat moten adierazgarritzat izendatu dituen eremu geografikoak dira, lehorreko nahiz itsasoko ekosistemak barne hartzen dituztenak. Izendapen horiek Gizakia eta Biosfera (MaB) programaren barruan egiten dira; izan ere, 1970eko hamarkadaren hasieran abiatutako programa horren helburu da bioaniztasunaren galerak ekologian, gizartean eta ekonomian dakartzan ondorioak aztertzea, eta bioaniztasunaren galera hori geldiaraztea. Eta helburu horretarako tresna bat da Biosfera Erreserben Mundu Sarea.

Hiru helburu dituzte biosfera erreserbek: natura kontserbatzea, garapen jasangarria eta laguntza logistikoa, ezagutza zientifikora eta jasangarritasunerako hezkuntzara zuzendua. Esperimentazio-eremu eta esperientzia-laborategi gisa konfiguratzen dira, haietan bizi diren pertsonen bizi-baldintzak hobetzeko kontserbazioaren eta garapen jasangarriaren arteko oreka lortzeko helburuarekin.

Gaur egun, munduan 580 biosfera erreserba dira, eta 114 estaturen lurretan daude. UNESCO: «Biosphere Reserves – Learning Sites for Sustainable Development». Webgunearen kontsulta data: 2011-09-20.

 Biosfera erreserbak Euskal Herrian 
Bi dira biosfera erreserbak Euskal Herrian: Urdaibai Urdaibai, UNESCOren webgunean (Bizkaian) eta Bardea Bardea, UNESCOren webgunean (Nafarroan).

 Erreferentziak 

 Ikus, gainera 

 Biosfera
 Monumentu natural
 Natura erreserba
 Itsas erreserba
 Parke nazional

 Kanpo estekak 

Kategoria:UNESCO
Kategoria:Biosfera erreserbak
Kategoria:Bioaniztasuna
Kategoria:Ekosistemak
Kategoria:Elkartasunaren Asturiasko Printzesa saridunak
Kategoria:Ondarea